laion/Wikipedia-Exotic huggingface dataset:
גריזלדה באטורי

גריזלדה באטורי או קריסטינה באטורי (בהונגרית: Báthory Griseldis, נולדה כ-Báthory Krisztina, בפולנית Gryzelda Batory‏, 1569 – 14 במרץ 1590 זמושץ) הייתה אצילה ואשת רוח הונגריה. נולדה לקרישטוף באטורי, שליט (ואידה) טרנסילבניה ושל הברונית ארז'בט (אליזבטה) בוצ'קאי (הבת של גיי'רג' בוצ'קאי ואחות השליט אישטוואן בוצ'קאי). בגיל 14, ב-12 ביוני 1583 נישאה ליאן זמויסקי, הקנצלר של פולין, יד ימינו של דודה, המלך סטפאן באטורי. למרות חינוכה הישועי נשארה עד סוף ימיה נאמנה לדת הלותרנית בדומה לסבתה ולאמה . נודעה בהשכלתה ההומניסטית הרחבה ובשליטתה המצוינת בשפה הלטינית. התכתבה התכתבות עשירה בשפה זו עם בעלה, עם אחיה, אנדראש באטורי, ועם האציל הטרנסילבני יאנוש גאלפי. גריזלדה באטורי נולדה בשם קריסטינה באטורי כילדה השלישית של המגנאט ההונגרי קרישטוף באטורי שומיוי, מנישואיו השניים לארז'בט בוצ'קאי. קיבלה גם את השם קריסטינה לכבוד סבתה, קריסטינה שויוק. אחיה הגדולים היו בלתזר באטורי (נפטר ב-1577), ומיקלוש באטורי. ב-1572 נולד לה אח, ז'יגמונט באטורי, לימים שליט טרנסילבניה. למדה מילדות לרכב במיומנות על סוסים. בילדותה התאמנה ברכיבה על סוס פוני שהובא במיוחד מטורקיה. התחנכה אצל מורים פרטיים, כולל ישועים. נישואיה ליאן זמויסקי תוכננו על ידי הדוד שלה, מלך פוליו, סטפאן באטורי, עוד בשנת 1580, אך נדחו עד שנת 1582 כשמלאו לה 14. למרות נסיונותיו של המלך ושל הישועים, אחרי מות אמה בעיר קולוז'וואר בשנת 1581, התנגדה הנערה בתוקף להמיר את הדת הלותרנית בדת הרומית-קתולית. זמן קצר לפני חתונתה לזמויסקי בשנת 1583, שינתה הצעירה את שמה מקריסטינה לגריזלדה, יש אומרים שבהשפעת הרופא האנטי-טריניטריסטי, ג'ורג'ו ביאנדראטה, שנודע בפעילותו בטרנסילבניה ופולין. טקס הנישואים התקיים בקתדרלת וואוול בקרקוב והחתונה נמשכה עשרה ימים. גריזלדה הגיעה עם פמליה של אלף מאה אנשים. בשנת 1589 בחודש השביעי להריון, ילדה גריזלדה ילדה מתה. במרץ 1590 ילדה שוב תינוקת שנראתה בריאה. אך כעבור יום אובחנה האם עם אבעבועות שחורות ונפטרה שלושה ימים אחרי הלידה. כעבור ימים אחדים נפטרה גם התינוקת . הלווייתה התקיימה ביוני 1589. אחרי מותה, בשם משפחתה, דרש אחיה הצעיר, ז'יגמונט באטורי, את דמי הנדוניה - 90 פורינט - בחזרה. I. Horn, Andrzej Batory, Warszawa 2010 (בפולנית) S. LeśniewskiJan Zamoyski. Hetman i polityk, Warszawa 2008 באתר גנאלוגי ברשת(הקישור אינו פעיל) אנדארש סאבו - על משפחת בוצ'קאי-קישמאריאי הבלתי ידועה (בהונגרית) Szentmártoni Szabó Géza גזה סנטמארטוני סאבו - על תעלומת כרכי החיבורים של באלינט באלאשי (בהונגרית)
Birthday (שיר של הביטלס)

"Birthday" (בעברית "יום הולדת") הוא שיר הארד רוק של הביטלס מהאלבום, The Beatles (האלבום הלבן) משנת 1968. השיר נכתב על ידי ג'ון לנון ופול מקרטני יחד, למרות שברובו נוצר על ידי פול, כולל ריף הגיטרה השולט בשיר. כמוכן ניגון הריף מבוצע על ידי פול ולא על ידי ג'ורג' אשר בדרך כלל ניגן גיטרה מובילה. זהו השיר שפותח את הצד השלישי באלבום הויניל (או הפותח את הדיסק השני בגרסת ה-CD). השיר מזכיר את סגנון הרוק הפשוט והשמח המוקדם של הביטלס ברוק אנד רול. אשתו לעתיד של לנון, יוקו אונו, ואשתו של ג'ורג' האריסון, פאטי בויד, עושות קולות ליווי בשיר. ב-1990, מקרטני ביצע את השיר מחדש בהופעה בקריירת הסולו, כצד ב' לסינגל שצד א' הוא גם ביצוע סולו שלו לשיר מתקופת הביטלס, Good Day Sunshine. ב-2010, מקרטני ורינגו סטאר ביצעו את השיר לרגל יום הולדתו ה-70 של סטאר. פול מקרטני - שירה, גיטרה חשמלית, פסנתר, מחיאות כפיים ג'ון לנון - שירה, גיטרה חשמלית, זמר ליווי, מחיאות כפיים ג'ורג' האריסון - גיטרת בס, מחיאות כפיים רינגו סטאר - תופים, תוף מרים, מחיאות כפיים יוקו אונו - זמרת ליווי, מחיאות כפיים פטי האריסון - זמרת ליווי, מחיאות כפיים מאל אבנס - מחיאות כפיים מידע על היצירה "Birthday" באתר מיוזיק בריינז גרסאות נוספות ל"Birthday" באתר SecondHandSongs סרטון השיר "Birthday" באתר יוטיוב
חיסום

חיסום הוא סוג של טיפול תרמי הניתן לחומרים לשם שינוי חלק מתכונותיהם המכניות. החיסום מתבצע על ידי חימום החומר לטמפרטורה גבוהה, החזקתו זמן מה בטמפרטורה זו ולאחר מכן קירור מהיר. בסיום החיסום מבצעים לעיתים פעולה של הרפיה המצמצמת במידת מה את תוצאות החיסום על ידי שחרור מאמצים בחומר. חיסום מבוסס על הפולימורפיזם של החומרים, יכולתם להופיע בצורות גבישיות שונות. החיסום משנה את רשת הגבישים הפנימית, שינוי הגורר גם שינויים בתכונות החומר. פעולת החיסום מוכרת לאדם זה זמן רב והיא מוזכרת באודיסיאה, כאשר אודיסאוס וחבריו, הכלואים במערת הקיקלופ, הכינו את המוט שניקר את עין הקיקלופ. בכרוניקה של בית מקדש מאסיה הקטנה מסופר איך מבצעים את חיסומה של פלדת דמשק: "מחממים את הפלדה עד שתאיר כמו השמש הזורחת במדבר ואז מקררים אותה עד להשגת צבע ארגמני על ידי תקיעתה לתוך גוף של עבד שרירי. חיוניות העבד תעבור אל החרב[דרוש מקור]." הפלדה היא סגסוגת של ברזל ופחמן ותהליכי החיסום וההרפיה מיועדים לשפר את התכונות המכניות שלה, על ידי חימומה ובכך שינוי המבנה המטלוגרפי שלה. את החיסום וההרפיה מבצעים בעזרת תרשימים של ברזל ופחמן, שמגדירים את המבנה המטלוגרפי של סגסוגת ברזל-פחמן, בהתאם לטמפרטורה ולאחוזי הפחמן בסגסוגת. בייצור רגיל של זכוכית, הזכוכית מתקררת בהדרגה לטמפרטורה של החדר. חיסום זכוכית מתבצע על ידי קירור פתאומי (בעזרת מים קרים מאוד) של זכוכית המצויה בטמפרטורה גבוהה, קרובה לטמפרטורת ההמסה שלה. הקירור הפתאומי גורם לכך שפני הזכוכית מתקררים מהר יותר ולכן גם מתכווצים וכולאים את יתר החומר, שעדיין לא הספיק להתכווץ. תהליך זה יוצר לחץ גדול בפני הזכוכית ומגדיל את קשיותה פי חמישה. חישול ריתוך חישול וחיסום באתר של הוצאת ענבר ייתכן שנחשף סוד פלדת דמשק (באנגלית)(הקישור אינו פעיל) חיסום, באתר אנציקלופדיה בריטניקה (באנגלית) כיצד מחסמים חומרים כמו זכוכית ומתכת, מהו התהליך שמתרחש בחומרים הללו? ישראל, באתר מכון דוידסון לחינוך מדעי, ‏2010-05-16 tec-science, Quenching and tempering of steel, tec-science, ‏2018-07-08 (באנגלית אמריקאית)
Yer Blues

Yer Blues הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (אך הקרדיט ניתן גם לפול מקרטני). השיר נכתב בזמן שהותם של חברי הלהקה ברישיקש, הודו. המילים בשיר אפלות וכבדות ויש להן התייחסות לשיר של בוב דילן, Ballad of a Thin Man. לנון גם שר על אמו ג'וליה ואביו אלפרד באחד הבתים. השיר בוצע בהופעה חיה של לנון ואשתו יוקו אונו עם להקתם, Plastic Ono Band באלבום ההופעה, Live Peace in Toronto 1969. קיים ביצוע מפורסם נוסף משנת 1968 המבוצע על ידי הסופרגרופ "דירטי מאק", שהורכבה מג'ון לנון - שירה וגיטרה; אריק קלפטון - גיטרה; קית' ריצ'רדס - בס, ומיטש מיטשל - תופים. מידע על היצירה "Yer Blues" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Mother Nature's Son

Mother Nature's Son (בתרגום חופשי לעברית: בן של אמא טבע) הוא שיר פולק של להקת הביטלס מהאלבום The Beatles (האלבום הלבן), משנת 1968. השיר נכתב על ידי פול מקרטני (הקרדיט ניתן גם לג'ון לנון) בזמן שהביטלס שהו ברישיקש, הודו אצל מהרישי מהש יוגי. השיר השפיע על לנון שכתב שיר אשר היה אמור להיכלל באלבום, אך לא נכלל שנקרא "Child Of Nature" שבסוף הפך ל-"Jealous Guy" שבאלבום הסולו של לנון, Imagine. השיר זכה לגרסת כיסוי על ידי הארי נילסון. מקרטני הקליט את השיר לבדו עם התזמורת של מפיק הלהקה, ג'ורג' מרטין. לשיר הוקלטו 25 טייקים, לבסוף הטייק ה-24 נבחר (טייק 2 מופיע ב-Anthology 3). הזמר הישראלי שמוליק קראוס הקליט בשנות ה-70' גרסת כיסוי לשיר בשם "אמא טבע" שנכללה באלבומו מדינת ישראל נגד קראוז שמואל ואורכה כ-11 דקות. מידע על היצירה "Mother Nature's Son" באתר מיוזיק בריינז מידע על הקומפוזיציה "Mother Nature's Son" באתר AllMusic גרסאות נוספות ל"Mother Nature's Son" באתר SecondHandSongs
שדרת העצמאות

שדרת העצמאות (באנגלית: Independence Avenue) היא אחת מן השדרות המרכזיות בעיר וושינגטון, בירת ארצות הברית. השדרה מתמשכת ממזרח למערב לאורך כשישה קילומטרים בדרומה של וושינגטון, בצמוד לפאתה הדרומית של שדרת המול. הקצה המזרחי של השדרה נמצא מדרום-מזרח לבניין הקפיטול ואילו הקצה המערבי שלה נח בקרבת גדת נהר הפוטומק. חלקה המערבי של השדרה מפוצל לשני נתיבים חד-סטריים, שהדרומי שבהם חולף בגשר על פני אגן הגאות בפארק הפוטומק המערבי. לאורך השדרה, שנקראה במקור "רחוב B דרום", שוכנים רבים מן המוסדות הממלכתיים ואתרי התיירות של וושינגטון, ובזכותם היא מושכת אליה תנועת תיירים ערה בסופי שבוע. עם אתרים אלו נמנים (ממזרח למערב): ספריית הקונגרס בניין הקפיטול בנייני המשרדים של בית הנבחרים של ארצות הברית הגן הבוטני של ארצות הברית המכון הסמית'סוני בניין קול אמריקה מוזיאון הירשהורן מוזיאון האוויר והחלל הלאומי אנדרטת דווייט ד. אייזנהאואר משרדי מחלקת החינוך של ארצות הברית, מחלקת הבריאות ושירותי האנוש של ארצות הברית, מחלקת החקלאות של ארצות הברית ומחלקת האנרגיה של ארצות הברית בניין רשות התעופה הפדרלית גלריית פריר אנדרטת ג'ון פול ג'ונס אנדרטת הזיכרון של מחוז קולומביה אנדרטת מרטין לותר קינג אנדרטת מלחמת קוריאה אנדרטת ג'ון אריקסון מדיה וקבצים בנושא שדרת העצמאות בוויקישיתוף
Sexy Sadie

Sexy Sadie הוא שיר של להקת הביטלס מהאלבום The Beatles (האלבום הלבן), 1968. השיר נכתב על ידי ג'ון לנון (הקרדיט ניתן גם לפול מקרטני). השיר נכתב בהודו, ובמקור לנון רצה לקרוא לשיר "מהרישי" אך שינה ל-"Sexy Sadie" בהצעתו של ג'ורג' האריסון. השיר מבטא את אכזבתו של לנון מהמהרישי מהש יוגי, מדריך חברי הלהקה למדיטציה, לאחר שהמהרישי ניסה, לכאורה, להתחיל עם מיה פארו או לתקוף אותה מינית בזמן שהשתתפה בקורס באשרם של המהרישי. נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12.7 מיליון. ג'ון לנון - שירה מובילה, גיטרת קצב, אורגן האמונד ג'ורג' האריסון - גיטרה מובילה, קולות רקע פול מקרטני - פסנתר לסלי, גיטרה בס, קולות רקע רינגו סטאר - תופים, תוף מרים מידע על היצירה "Sexy Sadie" באתר מיוזיק בריינז Harry, Bill (1985). The Book of Beatle Lists. Javelin. ISBN 0-7137-1521-9. Wenner, Jann (2000) [1971]. Lennon Remembers. Verso, W.W. Norton & Co. p. 27. ISBN 1-85984-376-X. Yeah, there was a big hullabaloo about him trying to rape Mia Farrow or trying to get off with Mia Farrow and a few other women, things like that.
Helter Skelter

Helter Skelter הוא שיר רוק של להקת הביטלס מהאלבום The Beatles (האלבום הלבן), 1968. השיר נכתב על ידי פול מקרטני (הקרדיט ניתן גם לג'ון לנון). השיר דורג במקום ה-52 במגזין הרולינג סטון ברשימת 100 השירים הטובים ביותר של הביטלס. רבים רואים בשיר את התחלתו של ההבי מטאל. מקרטני הושפע בכך שקרא את המגזין Guitar Playing Magazine בו היה ריאיון עם גיטריסט המי, פיט טאונסנד כשהוא מתאר את שירם, "I Can See For Miles". לבסוף מקרטני כתב את השיר. שם השיר היה סלנג למילה "אי-סדר". השיר תיאר טירוף, רצח, עצבים, כעס ועוד. בשיר יש הרבה מעברים פסיכדליים שעוברים בהארד רוק. יש צלילים של חריקות מתכת ועצירה בשיר. אחד המאפיינים הבולטים בשיר הוא הסוף, שבו המתופף רינגו סטאר צועק את המשפט, "I've got blisters on my fingers". טייק מוקדם של השיר נמשך כ-27 דקות ו-11 שניות. השיר שימש מקור השראה לצ'ארלס מנסון לביצוע מעשיו.[דרוש מקור] נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-34 מיליון. מידע על היצירה "Helter Skelter" באתר מיוזיק בריינז מידע על הקומפוזיציה "Helter Skelter" באתר AllMusic גרסאות נוספות ל"Helter Skelter" באתר SecondHandSongs סרטון השיר "Helter Skelter" באתר יוטיוב The Beatles [White Album]‎, באתר Allmusic
Long, Long, Long

"Long, Long, Long" הוא שיר פסיכדלי של להקת הביטלס מהאלבום The Beatles (האלבום הלבן הכפול), 1968. השיר נכתב על ידי גיטריסט הלהקה, ג'ורג' האריסון. כשר אהבה. זהו שיר שכל הלהקה מבצעת ללא ג'ון לנון בשיר יש קטע פסיכדלי. השיר דורג במקום ה-99 במגזין הרולינג סטון בתואר 100 השירים הטובים ביותר של הביטלס. זהו השיר המסיים את הצד השלישי בתקליט הויניל. מידע על היצירה "Long, Long, Long" באתר מיוזיק בריינז
Revolution 1

Revolution 1 הוא גרסת בלוז רוק לסינגל של הביטלס, Revolution. השיר ה"בלוזי", מופיע באלבום The Beatles (האלבום הלבן הכפול) משנת 1968. שיר זה נכתב למהפכה בצרפת שהתרחשה באותה שנה. בטייק ה-20 של השיר, השיר נמשך 10 דקות עם קטעים מהקטע האוונגרדי, Revolution 9. מידע על השיר "Revolution 1" באתר AllMusic מילות השיר "Revolution 1" באתר Genius סרטון השיר "Revolution 1" באתר יוטיוב מידע על הרצועה "Revolution 1" באתר ספוטיפיי ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Honey Pie

Honey Pie הוא שיר של להקת הביטלס מהאלבום The Beatles (האלבום הלבן הכפול), 1968. השיר נכתב על ידי פול מקרטני (הקרדיט ניתן גם לג'ון לנון). השיר מדבר על אישה שהפכה לשחקנית מצליחה בארצות הברית, והמאהב שלה שרוצה להצטרף אליה באנגליה. השיר הוקלט בראשון לאוקטובר ולשיר הוקלט רק טייק אחד שהוקלט ביום הראשון. השיר בוצע מחדש על ידי אמנים שונים, ביניהם ברברה סטרייסנד, רביעיית גולדן גייט וזמרי המלך. מידע על היצירה "Honey Pie" באתר מיוזיק בריינז מידע על הקומפוזיציה "Honey Pie" באתר AllMusic גרסאות נוספות ל"Honey Pie" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Savoy Truffle

Savoy Truffle הוא שיר אשר נכתב על ידי ג'ורג' האריסון לאלבום הלבן של הביטלס (The Beatles). השיר נכתב כמחווה לחברו של האריסון, הגיטריסט אריק קלפטון. ג'ון לנון לא משתתף בשיר (כמו בשירו האחר של האריסון באלבום, Long, Long, Long). בשיר יש התייחסות לשיר אחר באלבום Ob-La-Di, Ob-La-Da. בשיר יש שישה סקסופונים, עליהם ניגן נגן הסקסופון רוני רוס, שניגן מאוחר יותר באלבומו של לו ריד Transformer. את השיר כתב האריסון בהתייחס לחיבתו של קלפטון לממתקים, ויש בו מספר אזהרות מפני הנזק שהללו גורמים לשיניים (בפרט "אך תיאלץ לעקור את כולן אחרי טראפל סבוי"). שם השיר ומרבית הממתקים הנזכרים בו נלקחו מתוך רשימת התכולה של קופסת הממתקים "Good News", שאף היא נזכרת בשיר במרומז, מתוצרת חברת הממתקים האנגלית מאקינטוש'ז (אנ'). מקצת משמות הממתקים הומצאו על ידי האריסון. השיר בוצע בגרסאות כיסוי רבות, ביניהן על ידי אלה פיצג'רלד, פיש, They Might Be Giants (אנ')‏, טרי מאנינג (אנ') ודהני האריסון (אנ') (בנו של ג'ורג'). מידע על היצירה "Savoy Truffle" באתר מיוזיק בריינז "But you'll have to have them all pulled out after the Savoy truffle" המשפט "yes, you know it's good news", שיכול להיות מובן כ״כן, אתה יודע שאלה חדשות טובות״, מתייחס בפועל למותג, כלומר פירושו הוא ״כן, אתה יודע שזה "Good News"״. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Cry Baby Cry

Cry Baby Cry הוא שיר של להקת הביטלס הכלול ב"אלבום הלבן" (The Beatles) משנת 1968. השיר נכתב על ידי ג'ון לנון והסוף נכתב על ידי פול מקרטני. הסוף הוא שיר אחר המכונה "Can You Take Me Back", אשר היה טייק לא משומש מההקלטות של "I Will". גרסת דמו של השיר הוקלטה כבר בשנת 1967. דמואים מעידים כי לנון הלחין את השיר בשלהי 1967. המילים המקוריות היו "Cry baby cry, make your mother buy." לנון תיאר בפני הביוגרף האנטר דייוויס כיצד קיבל את המילים מפרסומת. חלק מהמילים של השיר מבוססות באופן חופשי על שיר הילדים "Sing a Song of Sixpence". השיר נעקב באלבום על ידי רצועה לא קשורה ולא רשומה, שהייתה אלתור של מקרטני. למרות שלרצועה זו לא היה שם רשמי במקור, היא ידועה בעיקר כ-"Can You Take Me Back?" בעקבות המילים העיקריות, ונחשבה לרשמית ברשימת הרצועות רק במהדורת 50 השנים לאלבום. הרצועה היא ג'אם מאולתר של מקרטני שהוקלטה במהלך ה-16 בספטמבר 1968 במהלך ההקלטות של "I Will". נכון לאפריל 2020, מונה הצפיות של השיר ברשת הזרמת המדיה עומד על כ-8.8 מיליון. מידע על היצירה "Cry Baby Cry" באתר מיוזיק בריינז סרטון השיר "Cry Baby Cry" באתר יוטיוב Hunter Davies, The Beatles; the authorized biography, New York, McGraw-Hill Book Co, 1968 Cry Baby Cry - Remastered 2009, נבדק ב-2020-04-03 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Good Night

Good Night הוא השיר האחרון באלבום הלבן של הביטלס שיצא ב-1968. ג'ון לנון כתב את השיר לבנו ג'וליאן כשהיה בן 5. השירה המובילה מבוצעת על ידי רינגו סטאר המתופף, חבר הביטלס היחיד ששר בשיר, יחד עם התזמורת של מפיק הלהקה ג'ורג' מרטין. המקהלה של מייק סאמס שרים קולות ליווי בשיר. סטאר הפך לחבר השלישי (אחרי פול מקרטני וג'ורג' האריסון) שהקליט שיר של הלהקה בלי חבר נוסף בלהקה (לנון היה הרביעי, בשיר Julia). השיר מסתיים כשסטאר לוחש: "Good night... Good night, everybody... Everybody, everywhere... Good night.". באלבום הרמיקס של הלהקה, Love, השיר מעורבל בין Lucy in the Sky with Diamonds ו-Octopus's Garden. השיר בוצע על ידי אמנים נוספים רבים, ביניהם הקרפנטרז, לינדה רונסטאדט ומנהטן טרנספר. מידע על היצירה "Good Night" באתר מיוזיק בריינז מידע על הקומפוזיציה "Good Night" באתר AllMusic גרסאות נוספות ל"Good Night" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אגם האצ'ירו

אגם האצ'ירו (ביפנית: 八郎潟 או 八郎湖) הוא אגם באי הונשו שביפן. זוהי הנקודה הנמוכה ביותר ביפן, בגובה של 4 מ' מתחת לפני הים. האגם שוכן במחוז אקיטה שבחבל טוהוקו. מקור שמו של האגם הוא באגדה, שלפיה אדם בשם האצ'ירו שנהפך לדרקון בחר באגם כביתו לאחר נדודים רבים. בשלב מאוחר יותר הוא נמשך לאישה שבבעלותה היה אגם טזאווה, אגם נוסף במחוז, ועבר לגור איתה. בשל כך האגם נעשה רדוד יותר. בעבר היה האגם השני בגודלו ביפן, לאחר אגם ביווה, אולם בשנת 1957 החל ייבוש נרחב של האגם לצורך גידולים חקלאיים, ושבע שנים לאחר מכן הוקם על השטח שיובש הכפר אוגטה. שטח האגם שנותר הוא 48.3 קמ"ר. יש הרואים בייבוש האגם טעות, לאור עודף האורז שנצפה זמן קצר לאחר סיום הייבוש. אחרים מבכים את אובדן שטחי המים. תעשיית הדיג של צדפות שיג'ימי (סוג של צדפות מנעול) באגם שגשגה בעבר, אולם לאחר שהמים הפכו פחות עכורים היא פחתה בהיקפה. כיום, דיג של דגים מסוג Micropterus מושך תיירים מחוץ למחוז. מדיה וקבצים בנושא אגם האצ'ירו בוויקישיתוף
דרישות פונקציונליות לנתוני זהות

דרישות פונקציונליות לנתוני זהות ‏(Functional Requirements for Authority Data - FRAD), בעבר "דרישות פונקציונליות לרשומות זהות" (Functional Requirements for Authority Records - FRAR), הוא מודל ישויות קשרים שפותח על ידי הפדרציה הבינלאומית של ארגוני ספריות ומוסדותיה (IFLA) כדי לקשר בין נתונים הרשומים ברשומות זֶהוּת בספרייה לצורכי המשתמשים באותן רשומות, להקל בשימוש בהן ולשתף אותם בנתונים אלה. הטיוטה הוצגה ב- 2004 בוועידה הכללית ה-70 של IFLA ובמועצה שלה שהתקיימה בבואנוס איירס על ידי גלן פאטון (Glenn Patton). היא מהווה תוספת והרחבה למודל FRBR והוסיפה ישויות ומאפיינים רבים. מטרת העבודה המושגית והביצוע העתידי היא לתמוך בארבע משימות שמבוצעות, בדרך כלל, על ידי משתמשים בהקשר ספרייתי, או על ידי לקוחות הספרייה (שלוש המשימות הראשונות), או על ידי הספרנים עצמם (כל ארבע המשימות): למצוא: למצוא ישות או קבוצה של ישויות המתאימות לקריטריונים המוצהרים לזהות: לזהות ישות להכניס דבר בהקשר: למקם אדם, תאגיד, יצירה וכדומה בהקשר להצדיק: לתעד את רשומת הזהות ולהסביר את הבחירה בשם או בצורת השם עליה מבוססת נקודת הגישה אחרי פיתוח FRAR אחראית קבוצת העבודה העוסקת בדרישות פונקציונליות ומספור של רשומות זהות (Functional Requirements and Numbering of Authority Records (FRANAR)) על מחקר אפשרות הביצוע של מספר זהות סטנדרטי בינלאומי (International Standard Authority Data Number (ISADN)) ולשרת כגוף הרשמי המקשר של איפל"א ולעבוד עם קבוצות אחרות העוסקות בקובצי זהות. Working Group on Functional Requirements and Numbering of Authority Records (FRANAR)
מיומי נריטה

מיומי נריטה (ביפנית: 成田 真由美; נולדה ב-27 באוגוסט 1970 בקווסאקי) היא שחיינית יפנית, זוכת 15 מדליות זהב במשחקים הפאראלימפיים, ו-20 בסך הכל. תוארה כ"אחת מהספורטאים הפאראלימפיים הטובים בעולם" בידי הוועד הפאראלימפי הבינלאומי. נריטה משתמשת בכיסא גלגלים בעקבות דלקת חוט השדרה, בה לקתה בגיל 13. בנוסף, נריטה משותקת עוד יותר בפלג גופה העליון, בעקבות תאונת דרכים שהתרחשה ב-1994, השנה בה התחילה להתחרות בשחייה. ב-1996 ייצגה את יפן במשחקים הפאראלימפיים אטלנטה (1996), בהם זכתה בשתי מדליות זהב, שתי מדליות כסף, ומדליית ארד אחת. במשחקים הפאראלימפיים סידני (2000) זכתה בשש מדליות זהב, ושברה חמישה שיאים עולמיים. נריטה רכשה את השכלתה הגבוהה באוניברסיטת הוסיי שבטוקיו. היא נשואה, ומצהירה כי חוץ מספורט, תחביבה העיקרי הוא בישול. עד שנת 2008, ביקרה בלמעלה מ-50 בתי ספר וחברות כל שנה, על מנת להרצות בנושא ספורט נכים, התנועה הפאראלימפית, וסוגיית מעורבותם הכללית של יפנים בעלי מוגבלות פיזית בחברה היפנית. Paralympic Sport Awards, באתר הוועד הפאראלימפי הבינלאומי בעמוד הביוגרפיות, תחת החיפוש Mayumi Narita - ביוגרפיה ורשימת מדליות, באתר הוועד הפאראלימפי הבינלאומי
טרה (מחלבה)

טרה הוא מותג של מחלבה שנוסדה בשנת 1942 בנחלת יצחק, ומשנת 2004 נמצאת בבעלותה של החברה המרכזית לייצור משקאות קלים. המחלבה מייצרת ומשווקת מוצרי חלב. "טרה אגודה יצרנית חקלאית שיתופית בנחלת יצחק" נוסדה ב-1942 על ידי קבוצה של שבעה רפתנים מנחלת יצחק. בתחילת דרכה שיווקה המחלבה חלב טרי לשתייה ברחבי תל אביב. במחלבה נוצרו עודפי חלב, אשר הביאו את המחלבה לייצור מוצרי חלב נוספים, כך גדלה וצירפה שישים ושלושה רפתנים נוספים מרחבי הארץ. הקבוצה החדשה רכשה חווה בשטח של 56 דונם בנחלת יצחק, רכשה מכונות והחלה בייצור סדיר של תוצרת חלב טרייה. עם השנים התפתחה המחלבה, בנתה מערך הפצה גדול, הגדילה את נקודות המכירה, הגדילה את המפעל ורכשה מכונות פיסטור חדשות ומערכת ייצור מתקדמת. בשנת 2004 נרכשה "טרה" על ידי החברה המרכזית לייצור משקאות קלים, זכיינית קוקה-קולה בישראל. שם המחלבה שונה למילקו תעשיות בע"מ, אך מוצריה ממשיכים להשתמש במותג "טרה". באוגוסט 2007 רכשה מחלבת גלעד, שבשליטת "טרה", את הפעילות של "משק צוריאל". בשנת 2008 החלה "טרה" בשיווק מוצרי חלב תחת המותג "מולר", בזיכיון שקיבלה מחברת "מילר". מהלך זה בא בעקבות פעולות שיזמו בשנים קודמות שתי מתחרותיה הגדולות ממנה: שטראוס, שביססה בשוק את מוצריה של "דנונה" ותנובה, אשר הגיעה לרווחים ממכירות מוצרי המותג "יופלה". ביולי 2017 קיבלה טרה את הכשרות המהודרת של "בד"ץ העדה החרדית", שהוא מערכת הכשרות הפרטית הגדולה בישראל. סמלילים קודמים של "טרה" טרה מעסיקה כ-360 עובדים. כ-160 רפתות מספקות לה חלב בכמות של כ-135 מיליון ליטר בשנה. החברה משווקת את מוצריה באמצעות ארבעה סניפי הפצה ומכירות הפרוסים בחיפה, שורק, ירושלים ובאר שבע. לרשות המחלבה עומד צי של כ-120 משאיות לחלוקה, המפיצות את מוצרי המחלבה בכל רחבי הארץ. האתר המקורי של המחלבה, בשכונת נחלת יצחק התל אביבית, נמצא על קרקע שהפכה ליקרה במרוצת השנים. בשל כך, בקשה החברה סיוע ממשלתי להעברת המחלבה לפארק התעשיות נ.ע.ם. שבנתיבות, ואף קבלה אישור ממשלתי לתקציב של 35 מיליון דולר. ביולי 2013 הושלמה העברת המחלבה למחלבה החדשה בנתיבות. על הקרקע של המחלבה בנחלת יצחק צפויים להיבנות ארבעה מגדלי משרדים ומגורים. מדיה וקבצים בנושא טרה בוויקישיתוף אתר האינטרנט הרשמי של טרה טרה נבחרה ל"חברה החדשנית של השנה", באתר ynet, 14 בינואר 2007 יורם גביזון, עדי דברת-מזריץ, המעבר למחלבה החדשה של טרה הוביל להפסדים של 250 מיליון שקל ב-2013, באתר TheMarker‏, 27 בפברואר 2014 מיכאל יעקובסון, לא בוכים על חלב שנשפך, עושים ממנו מחלבת נדל"ן: טרה הנטושה מבפנים, באתר Xnet‏, 3 במאי 2015 פרויקט רפתות תומכות מגוון ביולוגי, אתר טבעBIZ, החברה להגנת הטבע דרור מרום, טרה רוכשת את משק צוריאל, באתר News1 מחלקה ראשונה, 28 באוגוסט 2007 אורנה יפת, טרה תשווק את מוצרי החלב של המותג מולר בישראל, באתר ynet, 21 בדצמבר 2006 בילי פרנקל, טרה עוברת לדרום: העובדים יחפשו עבודה בגיל 50, באתר ynet, 22 בפברואר 2013 אריק מירובסקי, אושרה תוכנית מתחם טרה: 4 מגדלי משרדים ומגורים מול מגדלי עזריאלי, באתר TheMarker‏, 22 ביולי 2013
מישל טלו

מישל טלו (בפורטוגזית: Michel Teló; נולד ב-21 בינואר 1981) הוא זמר-יוצר ברזילאי. לפני שהחל את קריירת סולו שלו, שר טלו בלהקות שונות, המפורסמת שבהם הייתה גרופו טרדיסאו. הלהיט הגדול של מישל טלו הוא השיר Ai Se Eu Te Pego שהושמע בכל העולם. בגיל 12, בעידוד הסביבה הקרובה אליו, החליט טלו להקים להקה צעירה בשם "גורי", אשר ביצעה מוזיקה מסורתית, ששיפרה את כישרונות השירה של מישל טלו. הוא היה הסולן והמלחין של הלהקה. בנוסף, טלו לקח שיעורי נגינה בפסנתר במשך 5 שנים. בשנת 1997, הוזמן מישל טלו ללהקה המפורסמת בברזיל גרופו טרדיסאו כאשר היה רק בן 16. טלו נענה להצעה, ושימש סולן בלהקה במשך 11 שנים, עד 2008. טלו הלחין את הלהיטים הגדולים של הלהקה, וביניהם השירים "Pre Sempre" ו-"Brasileira". בשנת 2008 הוא עזב את הלהקה, מכיוון שרצה להחיות את קריירת הסולו שלו. האלבום הראשון של טלו, Balada Sertaneja, שוחרר בשנת 2009 על ידי חברת התקליטים הברזילאית, Som Livre. מדיה וקבצים בנושא מישל טלו בוויקישיתוף אתר האינטרנט הרשמי של מישל טלו (בפורטוגזית) מישל טלו, ברשת החברתית פייסבוק מישל טלו, ברשת החברתית אקס (טוויטר) מישל טלו, ברשת החברתית Goodreads מישל טלו, במסד הנתונים הקולנועיים IMDb (באנגלית) מישל טלו, באתר אפל מיוזיק (באנגלית) מישל טלו, באתר ספוטיפיי מישל טלו, באתר סאונדקלאוד (באנגלית) מישל טלו, באתר Last.fm (באנגלית) מישל טלו, באתר AllMusic (באנגלית) מישל טלו, באתר MusicBrainz (באנגלית) מישל טלו, באתר דיזר מישל טלו, באתר Discogs (באנגלית) מישל טלו, באתר Songkick (באנגלית) מישל טלו, באתר Genius מישל טלו, באתר SecondHandSongs מישל טלו, באתר בילבורד (באנגלית)
א.ג. קופנהגן

א.ג. קוֹפֶּנְהָגֶן (בדנית: AG København) הייתה קבוצת כדוריד מהעיר קופנהגן שבדנמרק, שהתחרתה בליגה הדנית בכדוריד. הקבוצה נוסדה בשנת 2010 וזכתה פעמיים באליפות הליגה הדנית. היא אף הגיעה לפיינל פור של ליגת האלופות האירופית. הקבוצה אירחה את משחקיה באולם בלרפ סופר ארנה. א.ג. קופנהגן נוסדה ב-7 בינואר 2010 על ידי יספר נילסן, בעל מניות בעיר, מאיחוד קבוצת הכדוריד של המועדון פ.צ. קופנהגן עם קבוצת א.ג. הונדבולד. הקבוצה העפילה לליגת הכדוריד הבכירה בתום עונת 2009/2010, כשבעונה זו זכתה גם בגביע הדני. בעונת 2010/2011 זכתה בדאבל. ב-28 באפריל 2012 הגיעה הקבוצה לפיינל פור של ליגת האלופות בכדוריד לאחר שגברה על ברצלונה. בפיינל פור הפסידה א.ג. קופנהגן לאתלטיקו מדריד בתוצאה 25:23. בתום העונה זכתה באליפות בפעם השנייה ברציפות. הקבוצה התאחדה עם ק.י.פ. קולדינג לאחר שפשטה את הרגל עם עזיבת הבעלים נילסן ביולי 2012. הליגה הדנית בכדוריד: 2 זכייה: 2010/2011, 2011/2012. הגביע הדני בכדוריד: 2 זכייה: 2009/2010, 2011/2012. ליגת האלופות בכדוריד: 0 פיינל פור: 2011/2012. מדיה וקבצים בנושא א.ג. קופנהגן בוויקישיתוף דף באתר האיגוד האירופי ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
אסקרי

אסקרי (סוואהילי Askari אליה הגיעה מערבית عسكري - חייל) הם חיילים שחורים שנלחמו בצבאותיהן של מעצמות קולוניאליות באפריקה. הם שירתו בעיקר בקרן אפריקה, מזרח אפריקה ומרכז אפריקה. מלבד תפקידי לוחמה היו גם חלק מהמשטרה המקומית ומהז'נדרמריה. אלה היו נפוצים בצבא הבריטי, בצבא האיטלקי, בצבא הפורטוגלי, בצבא הגרמני והצבא הבלגי. לחיילים האלה היה תפקיד מפתח בהשתלטות המעצמות הקולוניאליות על אפריקה, היות שמנין החיילים הלבנים בצבאות אלה היה בדרך כלל קטן מאוד. לאחר סיום הכיבוש, שימשו לרוב בתפקידי חיל מצב באזור הכבוש. במלחמת העולם הראשונה ובמלחמת העולם השנייה הוצבו האסקרי גם מחוץ לקולוניות שבהם גויסו. מדיה וקבצים בנושא אסקרי בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.